मोदी के इस निर्णय की त्वरित प्रतिक्रिया हुई। बेंगलुरु में चुनाव प्रचार कर रहे आप के केजरीवाल ने कहा कि मोदी को गुजरात की एक और सुरक्षित सीट से चुनाव लडऩे की क्या आवश्यकता है। भाजपा ने बिहार में अपने स्थानीय नेताओं को नाराज करने की कीमत पर भी पासवान की एलजेपी जैसी कमजोर दलित पार्टी से समझौता किया। इससे यह जाहिर होता है कि भाजपा को बिहार में दलितों के समर्थन की जरूरत है। निष्पक्ष राजनीतिक समीक्षकों का कहना है कि इस समझौते और भाजपा के कुछ अन्य कदमों से यह जाहिर है कि मोदी की आंधी का सबसे प्रभावी दौर गुजर चुका है। या कहीं ऐसा तो नहीं कि वह केवल हवाबाजी है?